Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 206

1. Jelölések és fogalommeghatározások 1.1. Jelölések: — Ph a vizsgálati túlnyomás a víznyomáspróbánál (bar), — Pr a palack mért felszakítási túlnyomása (bar), — Prt a számított elméleti felszakítási túlnyomás (bar), — R e a palack anyagának — a gyártó által szavatolt — folyáshatára az 1.2. pont szerint, amelyet a nyomástartó részek méretezéséhez használnak (N/mm 2), — R mt a tényleges szakítószilárdság (N/mm2), — R m a palack anyagának — a gyártó által szavatolt — szakítószilárdság legkisebb értéke (N/mm2), — a a hengeres köpeny számított falvastagsága (mm), — D a palack névleges külső átmérője (mm), — d a hajlítóvizsgálathoz használt tüske átmérője (mm), — D1 a palack (a hengeres rész és a domború fenék) belső átmérője (mm), — b a domborított fenék számított legkisebb falvastagsága (mm), — R a domború palackfenék belső görbületi sugara (mm), — r a domború palackfenék perem görbületének belső sugara (mm), — H a palackfenék domborított részének külső magassága (mm), — h a domborított palackfenék hengeres szakál részének magassága (mm), — L a palack hossza (mm), — A az alapanyag szakadási nyúlásának értéke (%), — Vo a palack űrtartalma a felszakítási vizsgálat kezdetén (l), — V a palack űrtartalma a felszakítás pillanatában (l), — Z a hegesztési varrat tényezője, — C a domborított fenekek alaktényezője. 1.2. Folyáshatár: — az R p0,2 egyezményes 0,2% folyáshatár, tehát az a feszültség, amely az eredeti mérőhossz nem arányos, 0,2%-os nyúlásának felel meg, — a lágy állapotú alumíniumnál a nem arányos 1%-os nyúláshoz tartozó feszültség a folyáshatár. 1.3. Felszakítási túlnyomás: az a legnagyobb nyomás, amely a felszakítási vizsgálatnál a palackban keletkezik, miközben a palack anyagában képlékeny instabilitás lép fel. 1.4. Homogenizálás (oldó izzítás): olyan hőkezelési eljárás, amelynél a kész palackot a szilárd oldódási hőmérséklet fölé hevítik, majd hőntartják, így a fém anyagában lévő nem egyensúlyi fázisokat feloldják. 1.5. Edzés, vízben való hűtéssel: olyan hőkezelési eljárás, ahol a palack anyagának felhevítését és hőntartását végzik a szilárd oldat elérésére, és azt követően olyan ellenőrzött sebességű gyors hűtést végeznek megfelelő közegben, amely során az oldott fázist szilárd oldatban tartják, így metastabil állapotot hoznak létre. 1.6. Nemesítés: olyan hőkezelési eljárás, amelynél az edzést követő öregítéssel finom eloszlású kiválást hoznak létre az anyagban, így javítva a mechanikai és fizikai tulajdonságokat. 1.7. Mesterséges öregítés (kiválásos keményítés): olyan hőkezelési eljárás, amelynek során a palack anyagának a szobahőmérsékletnél nagyobb hőmérsékleten történő kezelésével a túltelített szilárd oldatból finom eloszlású fázis válik ki, és a folyamat során nő az ötvözet szilárdsága, és javulnak a fizikai tulajdonságai. 1.8. Stabilizáló izzítás: olyan hőkezelési eljárás, amelynek során egyszeri vagy többszöri megismételt melegítéssel és lehűtéssel a palack méreteinek és tulajdonságainak állandóvá tételét biztosítják.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes